GiliGold/VAD_KnessetCorpus huggingface dataset:
יולי יואל אדלשטיין: אני מציע מניסיוני הצנוע, ולא חלילה בצורה של התנשאות: הדברים האלה עוברים, צריך לקחת אוויר ולא לקבל היום החלטות מהירות מדי.
יולי יואל אדלשטיין: דבר שני – צר לי מאד, אני לא חס ושלום נוטה לתקן פה מישהו, אבל לומר שהנושא של החוק לא היה על הפרק כשהוחלט על ההדחה, כי ההדחה מונחת שבוע?
יולי יואל אדלשטיין: אני לא חבר בוועדת העבודה והרווחה, אבל אפילו בניהול מליאה אני זוכר נאומים של אותו שרוני עצמו על הנושא הזה והתנגדות מטעם הקואליציה לנושא הזה.
יולי יואל אדלשטיין: כל הדברים היו על השולחן.
יולי יואל אדלשטיין: לכן, בואו לא ניתמם ונגיד שזה דברים פנימיים אצלם.
יולי יואל אדלשטיין: ברור למה לקואליציה דחוף – זה רק בגלל החוק ששרוני מקדם.
דוד טל: אני רק ציינתי את העובדה שהיא היתה מונחת – כפי שאמר חבר הכנסת מרגי - -
אבשלום וילן: אדוני היושב ראש, תרשה לי לברך אותך.
אבשלום וילן: מעט אנשים זוכרים שהיית לפני שתי כנסות יושב ראש מצטיין של ועדת העבודה והרווחה, ועשית עבודה מצוינת.
אבשלום וילן: אני בטוח שגם פה תעשה את אותה עבודה.
אבשלום וילן: אני גם מאד מעריך את תבונתך הפוליטית, ונראה לי שמה שמוליכים פה היום זה ראשית סופה של הקואליציה.
אבשלום וילן: חברים, תרשמו את התאריך.
אבשלום וילן: ב- 24 לאוקטובר התחילה נפילתה הברורה של ממשלת אולמרט.
אבשלום וילן: כי ברגע- ואמר חבר הכנסת יולי אדלשטיין נכון – שהריבים משתלטים, והאמוציות קובעות, ולאנשים אין מה להפסיד – אין מה לעשות.
אבשלום וילן: אפשר להיות גם באופוזיציה, כי החוק ששרוני הוביל הוא חוק חשוב מאין כמוהו.
אבשלום וילן: יש דרכים פרלמנטריות לחסום אותו.
אבשלום וילן: תתמודדו.
אבשלום וילן: מה שאתם עושים פה – אתם לא עושים פה הדחה.
אבשלום וילן: אתם עושים פה שחיטה, ושחיטה לא כשרה.
אבשלום וילן: אי לזאת – אתם תפלו.
אבשלום וילן: אלי אפללו, אתה יושב ראש חדש של הקואליציה.
אבשלום וילן: אתה, כאשר תרים את האצבע – חותם על תחילת נפילת ממשלה ותחילת סיום הג'וב שלך.
אבשלום וילן: האופוזיציה איננה מדבר.
אבשלום וילן: זה אפילו לא רע, לפעמים.
אבשלום וילן: Welcome to the club.
אחמד טיבי: היות ואני מרגיש שותף לגורלהמר שמצפה לחבר הכנסת שרוני, כי אני ניהלתי את הישיבה, אז, שבה הועברה הצעת החוק לגבי קצבאות לקשישים, בניגוד לדעתה של הממשלה – אני חושב, ושמעתי כבר מאז איומים על חבר הכנסת שרוני שיחליפו אותו, כי הוא אמר: אני אקדם את זה, בוועדה.
אחמד טיבי: כבר אז, באותה ישיבה, לפני מספר שבועות, איימו להדיח אותו.
אחמד טיבי: הנקודה השניה – אני, כחבר כנסת, פעיל בוועדת העבודה.
אחמד טיבי: אני בטוח שחבר הכנסת גלנטי גם ימשיך, אם הוא ייבחר – הוא יהיה יושב ראש פעיל ומצוין.
אחמד טיבי: שרוני עושה עבודה מצוינת.
אחמד טיבי: לא קל לי להגיד את הדברים האלה על משה שרוני, אגב.
אחמד טיבי: אבל כמי שמתנגד באופן עקבי לסיכולים ממוקדים – כאן יש סיכול ממוקד.
אחמד טיבי: מבצעים כאן סיכול ממוקד על רקע קידומו של חוק שכל המפלגות, כל המפלגות כאן שמו להן לדגל.
אחמד טיבי: לכן אני חושב שיש כאן צביעות.
אחמד טיבי: נכון, יש החלטות שיכולות להיות פנים סיעתיות.
אחמד טיבי: לא תמיד צריך להתערב בעניינים פנים סיעתיים, אבל יש כאן הדחה על רקע אידיאולוגי של דבר שהוא קונצנזוס בבית הזה: הצעת חוק שמקדם חבר הכנסת שרוני.
איתן כבל: אני קודם כל מברך את יושב הראש, זו הישיבה הראשונה כאן, ואני מתכוון לחזור ולהיות פעיל, כיושב ראש סיעה.
איתן כבל: מפלגת העבודה, בניגוד לעמדת הקואליציה, בישיבת הסיעה האחרונה החליטה לתמוך בחוק, כפי שעלה.
איתן כבל: יותר מזה אני אומר: יש כאן סוג של היתממות – גדעון סער, ידידי.
איתן כבל: בקדנציה הקודמת הוא היה אלוף בשחיטה לא כשרה.
איתן כבל: זה בסדר, כל ההצגה שאנחנו עושים כאן.
איתן כבל: הכדור מתגלגל, וגדעון סער פעם יבוא ויבקש – כולנו יודעים את זה.
איתן כבל: הסיטואציה היא מביכה, בכל מקרה.
איתן כבל: בכל פעם שאנחנו נדרשים להתערב בפעולה של סיעה אחרת, וצריך לעשות מחשבה בכלל בהתנהלות מהסוג הזה.
איתן כבל: אדוני היושב ראש, אני אמרתי את הדברים האלה כדי להבהיר: יש כללי משחק בבית הזה, גם אם אינני אוהב אותם, זה יכול להיות גם אצלנו, וזה לא היה רחוק מכך – שאולי לא היתה הסכמה על ההחלפה בוועדה לשלום הילד.
איתן כבל: מה, זה נדיר?
איתן כבל: אני מגלה כאן משהו חדש?
איתן כבל: לכן אני אומר שאינני עוסק בעניין הפרסונלי.
איתן כבל: זה יכול להיות שרוני, ומחר זה יכול להיות אני, בתפקיד כזה או אחר בסיעה.
איתן כבל: בואו נתכוונן לעניין.
דני יתום: יש התנגשות בכנסת, לא בפעם הראשונה, בין כללים שלדעתי אנחנו צריכים לפעול על פיהם, אחרת גם בכנסת אנחנו נמצא תוהו ובוהו ואנרכיה, לבין יחסינו האישי לחלק מהאנשים.
דני יתום: אני לא רק מעריך את שרוני, אני אוהב אותו.
דני יתום: ואני גם מעריך ואוהב את גלנטי.
דני יתום: שני אנשים מצוינים.
דני יתום: יחד עם זה, אני חושב שבמקרה הזה אסור לראות את זה באופן שבו הדבר תואר על ידי חלק מהדוברים – כעניין פרסונלי, כיוון שבמקרה הזה הקבוצה חייבת להיות מועדפת על ידי הפרסונה – והקבוצה היא הסיעה.
דני יתום: אני מניח שגדעון סער מאד לא יאהב אם מחר הוא יבוא עם איזשהו רעיון ואנחנו נתערב או ננסה להתערב במה שקורה בתוך הקרביים של סיעת הליכוד.
דני יתום: אני מניח שאותו הדבר יקרה גם אם נרצה להתערב בתוך הקרביים של הסיעה של חבר הכנסת אחמד טיבי.
דני יתום: גם הוא יגיד: מה פתאום אתם מתערבים.
דני יתום: בשורה התחתונה – אני מציע שבעניין הזה נמשיך לאהוב את שרוני, נמשיך לאהוב את גלנטי, נמשיך להיות חברים שלהם, אבל אנחנו נפעל על פי איזה שהם כללים שבהם יש מהות ומהות לסיעה.
משה גפני: אני לא אחזור על דברי קודמיי.
משה גפני: שרוני הוא יושב ראש ועדה מצוין.
משה גפני: חבר הכנסת גלנטי הוא חבר כנסת מצוין, והנושא הוא באמת לא מה שקורה בתוך סיעת הגמלאים.
משה גפני: הנושא הוא לא הפרוצדורה, הנושא הוא לא החלפת יושב ראש ועדה.
משה גפני: מה שקורה בכנסת בתקופה האחרונה זו התנהלות כוחנית שאפילו בתקופתו של גדעון סער לא היתה.
משה גפני: מתנהלת כאן פרוצדורה שוועדת העבודה והרווחה זה חלק מתוך מסע שלם של הקואליציה שמפעילה את כוחה בדברים שוליים, בדברים שאינם רציניים, וכמובן שעכשיו היא מגיעה גם ל - -.
משה גפני: הוויכוח בתוך סיעת הגמלאים אינו מעניינו של אף אחד שאינו חבר בסיעת הגמלאים.
משה גפני: אני לא הולך להביע עמדה בעניין הזה.
משה גפני: אני גם לא מכיר, וזה לא ענייני, ונכון מה שנאמר.
משה גפני: כל סיעה תנהל את ענייניה לבד.
משה גפני: אין בכלל ספק שהנושא הספציפי הזה הוא אינו סיעת הגמלאים.
משה גפני: הנושא הספציפי הזה הוא מלחמה של הקואליציה שהיא, בתוך סיעת הגמלאים, עושה דברים בגלל הנושא של קצבאות הקשישים.
משה גפני: יש בעיות בתוך סיעת הגמלאים?
משה גפני: – זה לא מענייננו.
משה גפני: כל ההצגה הזו שאנו מצויים בה עכשיו לא מתחילה בסיעת הגמלאים.
משה גפני: היא מתחילה בקואליציה.
משה גפני: וצדק חבר הכנסת וילן – זו תחילת הסוף של קואליציה שמנהלת את הכנסת בכוחניות בלתי רגילה.
משה גפני: אנחנו נמצאים פה יום יום, גם בוועדות בכנסת וגם במליאה.
משה גפני: אנחנו רואים איך שסיעות וחברי כנסת מתפתלים בינם ובין עצמם על הדברים הכי מצפוניים שלהם, שמופיעים במצע כאחד הסעיפים הכי מרכזיים שלהם, ואני לא אלך למנות דברים שנעשו כאן רק בשבוע האחרון.
משה גפני: נגד המצע שלהם, נגד השקפת עולמם, עם דריסה בלתי רגילה של חברי הקואליציה, של הסיעות בקואליציה.
משה גפני: הסיעות החלשות האלה מנוצלות על ידי ראשי הקואליציה.
משה גפני: סיעות חלשות.
משה גפני: מפלגת העבודה יכולה לרחוץ בניקיון כפיה כאשר דורכים על כל המצע שלה, על כל מה שהיא דרשה בהסכם הקואליציוני.
משה גפני: שלא לדבר על סיעות אחרות, שלא יגידו שאני נגד איזושהי סיעה.
משה גפני: אני יכול להביא עוד כמה דוגמאות.
משה גפני: הנושא הנורא שבו אנו מצויים עכשיו – זה שמדיחים יושב ראש ועדה על ידי הקואליציה שחלק מהסיעות –זה ההסכם הקואליציוני שלהם, זה המצע שלהם.
משה גפני: עד כדי כך דורכים עליהם בקואליציה, ואתם לא מתביישים.
דוד טל: האמת היא שהיתה התלבטות גדולה בגלל המהלך עצמו – האם לאפשר לכוחה של הסיעה, לשליח שלה, להדיח יושב ראש.
דוד טל: היתה התלבטות, והיועצת המשפטית אמרה, ואני סברתי אגב גם כך – שזה תקדים מסוכן, והדרך לעשות זאת היא הדרך כפי שכרגע אנחנו עושים אותה, והיא דרך המלך.
דוד טל: זאת אומרת: הוא מונה בעצם דרך ועדת הכנסת ואם צריך הדחה – זה צריך לחזור לכאן.
דוד טל: אני שמח שהלכנו בדרך המלך, זו היתה הדרך הנכונה.
אריה אלדד: יש כאן התנגשות אמיתית, אבל בניגוד למה שאמרו החברים כאן – לא מדובר בהתנגשות בין שני סעיפי פרוטוקול, או התנגשות בין פרוצדורה ומהות – אלא התנגשות עולמות גדולים, התנגשות פנימית בין כל אחד ממרכיבי הקואליציה.
אריה אלדד: בין, אולי נטיית לב טבעית, אמיתית של לעמוד בערכים שעל פיהם נבחרו האנשים, כמו מה שעושה חבר הכנסת שרוני, או בין הרצון למצוא חן בעיני הציבור – סוג של פופוליזם זול שהביא רבים מאד מהחותמים על החוק של הגדלת קצבאות הקשישים לחתום עליו, ובין הרצון למצוא חן בעיני ראש הממשלה או ראש הסיעה, מישהו שעלול לתת לך תפקיד בתור יושב ראש, שר, סגן שר – משהו שנעלה מהאפרוריות הזו של חבר כנסת מהשורה, ונעלה מאיזו גדולה של ג'וב.
אריה אלדד: אז זו ההתנגשות האמיתית,ושלא ימרחו אותנו פה בהתנגשות בין תקנונים.
אריה אלדד: יש פה התנגשות בין פופוליזם ורצון למצוא חן בעיני בעלי השררה.
אריה אלדד: שרוני היה יושב ראש מצוין והוא עדיין יושב ראש מצוין של הוועדה, למרות שהיה בוטה, למרות שהיה פרובוקטיבי.
אריה אלדד: אני חושב שהעבודה שלו ראויה להערכה וצריך לתת לו להמשיך בה.
משה כחלון: בואו נשים פה את הדברים באמת בצורה הכי ברורה: יש כמה שיטות לבטל חוקים: יש חוק הסדרים, בתקופה האחרונה גם ראינו שחבר כנסת מניח הצעת חוק לבטל חוק של חבר כנסת אחר.
משה כחלון: פה מדובר כפי שאמר חבר הכנסת טיבי – בסיכול ממוקד של החוק.
משה כחלון: איזה חוק?
משה כחלון: זה לא חוק שרוני.
משה כחלון: זה חוק שמבקש להגדיל קצבאות לקשישים נזקקים.
משה כחלון: יש פה סיכול ממוקד לחוק הזה, ושאף אחד לא יבוא לכאן מהקואליציה לרחוץ בניקיון כפיו ולומר שההחלפה בהתערבות.
משה כחלון: אני הוחלפתי לפני חודשיים.
משה כחלון: אף אחד לא הרגיש.
משה כחלון: היו פה המון החלפות.
משה כחלון: אני לא הוחלפתי בגלל שתמכתי בחוק מסוים.
משה כחלון: היתה רוטציה.
משה כחלון: יש הסדרים.
משה כחלון: שאף אחד לא יספר לנו שאנחנו מתערבים.
משה כחלון: פה, כל מי שתומך בחוק הזה, אסור לו – כולל אתכם, חברי מפלגת העבודה, שהייתם אתי הבוקר ותמכתם בחוק, ואמרתם שזו החלטת סיעה.
משה כחלון: הדחה של שרוני זו הדחה של החוק.
משה כחלון: אני מסתכל עליך בעיניים, איתן כבל, ואני מכיר את היושר שלך.
משה כחלון: אתם פוגעים בקשישים, לא פוגעים בשרוני.
משה כחלון: שרוני כבר קיבל את הבקשה של שרה, קיבל את המקום שלי בוועדת העבודה והרווחה, אנחנו ניתן לו אותו.
משה כחלון: הבעיה היא לא שרוני.
משה כחלון: הבעיה היא הקשישים והיושר שלכם.
משה כחלון: אני מבקש להצטרף לבקשתו של חבר הכנסת אחמד טיבי ולדחות את זה.
משה שרוני: אדוני יושב הראש, חברי הוועדה.
משה שרוני: יש דבר מוזר בכנסת ישראל.
משה שרוני: כשאנחנו נכנסנו אמרנו שאנחנו חברי כנסת מזן אחר.
משה שרוני: במצע של מפלגתי נמצא:
משה שרוני: הגדלת קצבה עד 25%, לא עד 20%.
משה שרוני: ועוד כל מיני דברים.
משה שרוני: לא יכול להיות שיושב ראש של המפלגה שלי יבוא אלי ויגיד שממסמסים את החוק הזה בממשלה שנה וחצי, תריץ את החוק הפרטי שלך.
משה שרוני: אז הרצתי את החוק הפרטי שלי, וקיבלתי 75, הודות לאחמד טיבי, ואני מודה לו.
משה שרוני: כל נושא של החלפה – קיים, ואני מכבד, אבל לא יכול להיות פוטש בהדחה, שבאותה ישיבה שאני ניהלתי כיושב ראש סיעה, ואמרתי את כל הנושאים, ואז יושב ראש המפלגה אמר:
משה שרוני: אם לא תחזיר את החוק בחזרה, אני מדיח אותך.
משה שרוני: אמרתי לו: אדוני, יושב ראש המפלגה, לא היה בסדר היום ואי אפשר, אבל אני אעשה לך את התענוג – בבקשה.
משה שרוני: אז היה 4 נגד 3, ואז אני אומר על ה- 4, ואני מתפלא על שני חברי כנסת, לא על שרים, עליהם אני לא מתפלא, כי הדבק חזק מאד שם – איך אתם נותנים יד שאתם כתבתם את המצע.
משה שרוני: לא ריבונו של עולם כתב את המצע.
משה שרוני: אבל כנראה התפקיד יותר חשוב מהעקרונות ומהמצע של המפלגה.
משה שרוני: בסך הכל זו הדחה מכוערת.
משה שרוני: זה לינץ'.
משה שרוני: מכתב שהגיע שבא לכנסת ב- 17 לחודש.
משה שרוני: לא היתה סיעה, הסיעה לא התכנסה.
משה שרוני: אחר כך, בישיבת הסיעה אומר לי יושב ראש הסיעה שהיה סבב טלפוני.
משה שרוני: שקר וכזב.
משה שרוני: לא אלי צלצלו, לא אל שרה ולא אל גלזר.
יצחק גלנטי: חבר הכנסת שרוני.
יצחק גלנטי: עד עכשיו אני שתקתי, אבל אני יכול להגיד דבראחד: אני דיברתי אתך בטלפון.
משה שרוני: היות ואתה לא הצבעת עבור התקציב, יושב ראש המפלגה כתב מכתב להדיח אותך מתפקיד יושב ראש הוועדה.
משה שרוני: שימו לב - - .
משה שרוני: זו נבזות ממדרגה ראשונה, ואני מבקש סליחה מכל הגמלאים שהצביעו עבור סיעת הגמלאים.
משה שרוני: אני אומר בפירוש.
גדעון סער: אני רוצה להסב את תשומת לב חברי הוועדה שאולי לא יודעים- מטעם סיעת "גיל", למרות ש - - שרוני, הוא לא יושב היום בוועדת העבודה והרווחה מטעם סיעת "גיל", ולכן זה לא נוגע לחילופו מטעם הסיעה.
גדעון סער: זה נוגע אך ורק לשאלת המשך כהונתו כיו"ר ועדה.
גדעון סער: נקודה שניה – אני אומר לכל מי שאומר שהוא תומך בחוק אבל שכאן זה דבר פנים סיעתי: אם ידיחו אותו וישימו יושב ראש חדש, באמצעי שמאפשר התקנון, ינסו למנוע את המשך חקיקת החוק בשניה ושלישית.
גדעון סער: אל תיתממו היום, כי זו בדיוק תהיה התוצאה אם תדיחו את שרוני.
דוד טל: אדוני, יושב ראש הקואליציה, כתבתי לי מכתב בקשה – רק לא כתבת לי את מי אתה מציע כמחליף לשרוני.
אחמד טיבי: סליחה, אני מבקש הצעה לסדר – אני מבקש הצבעה לא על - - - שלושה ח"כים מבקשים דחייה.
דוד טל: לא, אני עובר להצבעה.
גדעון סער: אני מבקש הצבעה שמית, אדוני היושב ראש.
דוד טל: אני ביקשתי.
דוד טל: אני עובר להצבעה – מי בעד המלצה לוועדת העבודה, הרווחה והבריאות של הכנסת כי תבחר בחבר הכנסת יצחק גלנטי כיושב ראש החדש?
דוד טל: אנחנו עוברים להצבעה.
דוד טל: דוד טל – בעד אביגדור יצחקי- מי מחליף?
דוד טל: מנחם בן ששון – בעד אלי אפללו – בעד יואל חסון – מי מחליף?
דוד טל: יוחנן פלסנר – בעד רונית תירוש – בעד שלי יחימוביץ – לא נוכחת קולט אביטל – בלית ברירה בעד יורם מרציאנו.
דוד טל: מי מחליף?
דוד טל: – דני יתום – בעד נאדיה חילו - מי מחליף?
דוד טל: איתן כבל - בעד דוד אזולאי – בעד נסים זאב –בעד יעקב מרגי – בעד יצחק זיו – בעד יצחק גלנטי - בעד מאיר פרוש – נגד גדעון סער – נגד ראובן ריבלין- מי מחליף?
דוד טל: – משה כחלון – נגד יולי יואל אדלשטיין – נגד אסתרינה טרטמן – מי מחליף?
דוד טל: אלכס מילר – בעד רוברט אליאטוב – בעד אורי אריאל – נגד אליהו גבאי – נגד זהבה גלאון – מי מחליף?
דוד טל: אבשלום וילן – נגד אחמד טיבי – נגד מוחמד ברכה – לא נמצא אשר על כן, להלן התוצאות: בעד- 15, נגד- 8 חברים.
דוד טל: יש פה בקשה לרביזיה.
דוד טל: מי בעד הרביזיה?
דוד טל: – 6 בעד.
דוד טל: מי נגד הרביזיה?
דוד טל: – 12.
דוד טל: הרביזיה לא התקבלה.
דוד טל: בוקר טוב.
דוד טל: אני מתכבד לפתוח את ישיבת ועדת הכנסת.
דוד טל: על סדר-יומנו מספר נושאים.
דוד טל: הסעיף הראשון הוא קביעת מסגרת דיון להצעות להביע אי-אמון בממשלה.
דוד טל: חבר הכנסת אפללו לא נמצא.
דוד טל: חבר הכנסת סער, אם נסכם שיינתנו עשר דקות למציע, וחמש דקות לכל סיעה, האם זה בסדר?
גדעון סער: היו"ר דוד טל: מי בעד?
גדעון סער: ה צ ב ע ה בעד – פה אחד ההצעה למסגרת דיון של עשר דקות למציעים וחמש דקות לכל סיעה בהצעות להביע אי-אמון בממשלה, נתקבלה.
דוד טל: ההצעה התקבלה.
דוד טל: נסים זאב: בדרך כלל, זה שלוש דקות, אדוני היושב-ראש.
דוד טל: דיברנו על עשר דקות, ועל חמש דקות.
דוד טל: חבר הכנסת גדעון סער ביקש עשר דקות, ועשר דקות.
דוד טל: סברתי שזה קצת מוגזם, ולכן התפשרנו על חמש דקות לכל סיעה.
דוד טל: פיצול וקביעת ועדה לדיון בנושאים ובסעיפים הבאים מתוך הצעת חוק ההסדרים לשנת 2008: סעיפים 19(2), 20, 21(א) – מדרגות מס רכישה
דוד טל: הנושא השני על סדר-היום: פיצול וקביעת ועדה לדיון בנושאים ובסעיפים הבאים מתוך הצעת חוק ההסדרים לשנת 2008.
דוד טל: אנחנו נדון רק בסעיף מס' 1 ואותו אנחנו נפצל.
דוד טל: המשמעות של הפיצול – אם אכן יאושר כאן – הפיצול יועבר למליאת הכנסת, מליאת הכנסת תאשר את זה, והנושא יעבור לוועדת הכספים של הכנסת.
דוד טל: אני רוצה לומר שהנושא הזה הוא נושא מאוד מאוד חשוב.
דוד טל: הרבה מאוד אנשים נמצאים בחוסר ודאות.
דוד טל: מי שרכש דירת מגורים, ויש לו דירת מגורים אחת – עד 850,000 שקל – הוא פטור מכל מס רכישה.
דוד טל: מעבר לכך יש מדרגות נוספות – כמדומני, 3% ועוד 5% לאחר מכן.
דוד טל: אני חושב שכדאי שנשדר לציבור הקונים במדינת ישראל, מה עוד שזה נכנס לתוקף מ-1 באוגוסט – חבל שהכנסת תאשר את זה רק בתחילת ינואר – יהיה מצב של חוסר ודאות.
דוד טל: יושבת-ראש הכנסת סבורה שנכון – ואני מסכים, יחד, על דעת יושב-ראש הקואליציה ועל דעת המקום – אנחנו מצביעים לגבי פיצול סעיפים 19(2), 20, 21(א) – מדרגות מס רכישה.
דוד טל: גדעון סער: האם כל הסעיפים עוסקים בנושא מס רכישה?
דוד טל: היו"ר דוד טל: אנחנו מדברים רק על סעיפים של מס רכישה.
דוד טל: אנחנו לא מדברים על חובות היסטוריים ועל סעיפים הבאים בתור.
דוד טל: משרד האוצר ביקש שנכניס גם אותם לסדר-היום.
דוד טל: היום ביקשו מאתנו; אתמול הסיכום היה שאנחנו מדברים רק על מס רכישה, ותו לא.
דוד טל: חיים אורון: אדוני היושב-ראש, אין לי בעיות עם שני הסעיפים הללו לגופם; יש לי בעיות עם נוהל.
דוד טל: הוגש לכנסת חוק – אני נגדו.
דוד טל: מבחינת הכנסת, 95% מהחוק מונחים פה, ו- 2% מעבירים לוועדות אחרות, ואומרים: תתחילו לדון.
דוד טל: אני חושב שצריך להתקיים פה הדיון הכולל על חוק ההסדרים – על ההפרדה מתוכו, על פיצולו – ואז לחברי הכנסת תהיה בחירה, ויידעו במה מדובר.
דוד טל: אנחנו לא עובדים פה בשיטת "סלמי": בואו נזרוק לוועדת העבודה והרווחה את נושא שכר מינימום, בואו נזרוק לוועדת הכספים את נושא מס רכישה.
דוד טל: כל הנושאים האלה חשובים, העניין מקובל, ומה שמקובל הוא לפעמים ראוי.
דוד טל: היה מקובל – ולא תמיד מה שמקובל היה טוב; אבל במקרה זה מה שמקובל היה טוב – שוועדת הכנסת דנה בכל החוק ומתנהל בו ויכוח קשה על מה שמנסים לפצל לחלוטין, מה שמעבירים לוועדה אחת, מה שמעבירים לוועדה שנייה, וכל אחד מביע את דעתו.
דוד טל: אתה צודק, אני מסכים אתך.
דוד טל: יתקיים פה דיון בזמן הקרוב – השבוע או בתחילת שבוע הבא – על כל חוק ההסדרים, עם הפיצולים השונים, עם הוועדות השונות, כפי שנהגנו קודם.
דוד טל: יושבת-ראש הכנסת סברה, ואני מסכים לדעתה, שאת נושא מס רכישה נעביר – ואגב, את נושא שכר מינימום אנחנו נקפיא כרגע, לא נעביר את זה – נעביר רק את הנושא של מס רכישה.
דוד טל: היות ומדובר בהטבה נטו לגבי מי שרוכש והיות שנוצר בשוק חוסר ודאות האם לרכוש דירה או לא לרכוש דירה, האם הם פטורים או לא פטורים – אני חושב שהלוואי והיו לנו הרבה מאוד סעיפים שהיינו יכולים להביא אותם כדי להיטיב עם ציבור האזרחים.
דוד טל: חיים אורון: אני כבר מסכים אתך – אם תסכים שקריאה שנייה ושלישית תהיה נניח בעוד שבוע.
דוד טל: היו"ר דוד טל: ודאי.
דוד טל: איל ינון: ודאי, זה הרעיון.
דוד טל: היו"ר דוד טל: הוא מפוצל כרגע, ואני רוצה לומר: כנראה, קריאה שנייה ושלישית תהיה עוד השבוע.
דוד טל: לא עוד שבוע, אלא השבוע.
דוד טל: חיים אורון: אז גמרנו.
דוד טל: אם כך יעשו בכל חוק ההסדרים – אני בעד.
דוד טל: היו"ר דוד טל: אנחנו הלכנו לפי הסדר הזה.
דוד טל: גדעון סער: אדוני היושב-ראש, לגופו של עניין אנחנו נתמוך בהצעתך לפצל את הסעיף, שכן נושא הקלה במס רכישה הוא דבר שנועד להיטיב עם הציבור, ולכך בוודאי שניתן יד.
דוד טל: אני מבקש לומר שני דברים.
דוד טל: ראשית, להזכיר את העובדה שבמושב הכנסת הקודם, הקואליציה הפילה שורה של הצעות חוק פרטיות – של חברת הכנסת אורית נוקד, של חברת הכנסת סופה לנדבר, שלי, של חבר הכנסת גפני – בדיוק בנושא הזה של הורדת מס רכישה.
דוד טל: כאשר אנחנו רואים היום את מה שידענו אז, דהיינו שממילא מתכוונים, כפי שעשו בקיץ, להוריד את מס הרכישה - - - היו"ר דוד טל: האוצר חזר בתשובה.
דוד טל: גדעון סער: לא.
דוד טל: אנחנו הרי ידענו מראש שיש כוונה כזאת, רק זה מצער שבהתנהלות הממשלתית, שיקולי קרדיט ואגו תופסים מקום כל כך מרכזי.
דוד טל: שנית, אני מציע להבא לקיים הידברות עם נציגי האופוזיציה – כפי שהיה בעבר תמיד בנושא חוק ההסדרים.
דוד טל: כמובן שבעניין זה תמיכתנו מובטחת, אבל באופן עקרוני, כשמגיעים לפיצולים בחוק ההסדרים, ראוי לנסות – אגב, לא תמיד מצליחים; לפעמים מצמצמים את גדר המחלוקת, לפעמים לא – וזאת הערתי לגבי המשך הטיפול מכיוון שאני יודע שהתקיימו מספר ישיבות בנושא הזה, שבהן לא השתתפו חברי אופוזיציה.
דוד טל: אני מבקש לומר שטרם סיכמנו את הנושאים.
דוד טל: לכן, לא מצאנו לנכון כרגע לשתף.
דוד טל: גדעון סער: אבל אל תקראו לי אחרי שתסכמו.
דוד טל: היו"ר דוד טל: לכשנתקדם עם הנושא הזה, כל מי שצריך לדעת – יידע.
דוד טל: גדעון סער: אדוני היושב-ראש, בקשתי לא היתה ליידע.
דוד טל: אני יכול גם להגיע לישיבה כאן, ולהיות מיודע.
דוד טל: בקשתי היתה לשתף את נציגי האופוזיציה, כמקובל מדי שנה בנושא הזה.
דוד טל: היו"ר דוד טל: אורחות חייך והליכותיך כיושב-ראש הקואליציה הן נר לרגליי, אני אעשה כפי שאתה עשית, ואני אשמור על המסגרת הזאת.
דוד טל: קריאה: הוא לא אמר את זה.
שלי יחימוביץ': אדוני היושב-ראש, לגופו של עניין פטור ממס רכישה על דירות שממילא – אנחנו יודעים על-פי הסכומים שהחוק מתייחס אליהם - נועדו למעמד הביניים, ההצעה היא הצעה שלתוכנה מקובלת עלי לחלוטין.
שלי יחימוביץ': אני חוזרת כאן על התהייה שהעלה חבר הכנסת סער.
שלי יחימוביץ': הנושא הזה עלה שוב ושוב בוועדת הכספים – גם בהצעות חוק פרטיות, גם כנושא לדיון.
שלי יחימוביץ': אני חושבת שהעובדה שהוא הוכנס לחוק ההסדרים מוכיחה שהממשלה הפסיקה לחלוטין לתפקד כמחוקקת בחקיקה ממשלתית, כיוון שהיא יודעת שהיא תדחס את הכול בבוא הזמן לחוק ההסדרים, ואין ראיה יותר טובה מזה דווקא לחוק הזה – יש כאן אני חושבת כמעט קונצנזוס מקיר לקיר לגבי העובדה שאנחנו מסכימים עם החוק.
שלי יחימוביץ': למה החוק הזה מגיע לוועדת הכנסת, לחוק ההסדרים – אני לא מצליחה להבין.
שלי יחימוביץ': היו"ר דוד טל: נכון.
שלי יחימוביץ': אנחנו נצביע ונשאל את השאלה למה.
שלי יחימוביץ': אדוני היושב-ראש, לא הבנתי בדיוק את כוונתך.
שלי יחימוביץ': האם אתה מתכוון שנפצל את החוק ונעביר אותו לחקיקה רגילה?
שלי יחימוביץ': היו"ר דוד טל: כן.
שלי יחימוביץ': לא רק חקיקה רגילה, זה יעלה היום למליאה.
שלי יחימוביץ': המליאה תאשר שזה יעבור לוועדת הכספים; ועדת הכספים תכנס בישיבה הראשונה שלה ותדון בנושא הזה, ותעביר אותו.
שלי יחימוביץ': המשמעות היא שכנראה השבוע זה כבר ייכנס לתוקף.
יצחק גלנטי: הליך מזורז.
שלי יחימוביץ': הליך מזורז, אגב, שאין לו טעם כי הוא היה יכול להיעשות בשקט ובנחת בשנה האחרונה.
שלי יחימוביץ': היו"ר דוד טל: אם היינו פועלים בסדר הרגיל, בחוק ההסדרים – היינו מאשרים את זה רק ב-31 בדצמבר.
שלי יחימוביץ': חודשיים ימים, הרבה מאוד אנשים - - -
שלי יחימוביץ': זה לא היה אמור להגיע לחוק ההסדרים.
שלי יחימוביץ': היו"ר דוד טל: זה כרגע נמצא שם.
שלי יחימוביץ': שנית, הכל כאן לוט בערפל ורווי מסתורין.
שלי יחימוביץ': למה עניין שכר מינימום לא מובא היום?
שלי יחימוביץ': אני רוצה להבין מה קורה מאחורי הקלעים.
שלי יחימוביץ': האם יש איזשהם תהליכים סודיים שאנחנו לא חשופים אליהם?
שלי יחימוביץ': היו"ר דוד טל: לא, אצלי הכול גלוי ושקוף.
שלי יחימוביץ': חלילה, אני לא מאשימה אותך.
שלי יחימוביץ': היו"ר דוד טל: היה סיכום בינינו לבין יושב-ראש ועדת העבודה, הרווחה והבריאות של הכנסת, לגבי החלפה של היושב-ראש היום.
שלי יחימוביץ': משום מה, הוא לא קיים את הסיכום, הוא שבר את ההסכמות שהיו – שאגב, אני רואה זאת בחומרה, אמרתי את זה ליושב-ראש סיעת הליכוד, מפני שהוא היה שותף לנושא הזה.
שלי יחימוביץ': אני רואה זאת בחומרה רבה.
שלי יחימוביץ': אני סבור שהסכמים צריך לכבד.
שלי יחימוביץ': מי שאיתי לא יכבד הסכמים– אני רואה את עצמי פטור מלכבד כל הסכם אחר.
שלי יחימוביץ': מי שאיתי ילך יד ביד עם כיבוד הסכמים – הוא יראה אותי כשותף נאמן, ומה שאני אסכם זה מה שאני אבצע.
שלי יחימוביץ': היות שהוא שבר את ההסכמה הזאת, אנחנו כרגע לא מעבירים את זה אליו – אינני יודע מה יקרה מחר.
שלי יחימוביץ': אנחנו יכולים להעביר לוועדת כספים, אגב.
שלי יחימוביץ': זה חוק שיש לו עלות תקציבית, הוא צריך לעבור לוועדת הכספים.
אלי אפללו: עניין מס רכישה, שסוף כל סוף מביאים אותו, ומכל סיעות הבית מברכים – אני לא מבין למה יש בכלל ויכוח או טענות למה זה לא נעשה.
אלי אפללו: קודם כול, אני מברך על כך שאנחנו מביאים את זה מיידית, בלי קשר לחוק ההסדרים, וצריך לברך על כך שהמהלך הזה נעשה, ולא לבוא בטענות למה זה לא נעשה עד עכשיו, ולהגיד: בואו נראה מה יהיה בעתיד.
אלי אפללו: נעשו דברים טובים, וכל מה שנעשה טוב – צריך לברך על כך.
שלי יחימוביץ': אני מתנגדת לדברים טובים בחוק ההסדרים.
שלי יחימוביץ': היו"ר דוד טל: חבר הכנסת אפללו, אנחנו צריכים לא רק לברך, גם לקוות שהמהלך הזה יהיה איזשהו פתח שילך ויתרחב עם הזמן – שאת הכול נעשה בצורה מושכלת, עם דיון מעמיק ודיון ארוך, גם אם זה יהיה אל תוך הלילה, אבל לאחר שמיצינו את החוק מכל צדדיו.
שלי יחימוביץ': רבותי, אני מעלה את זה להצבעה.
שלי יחימוביץ': קריאה: לוועדת כספים, נכון?
שלי יחימוביץ': היו"ר דוד טל: קודם כול למליאה; המליאה תעביר את זה לוועדת הכספים.
שלי יחימוביץ': מי בעד?
שלי יחימוביץ': מי נגד?
שלי יחימוביץ': מי נמנע?
שלי יחימוביץ': ה צ ב ע ה בעד – פה אחד ההצעה להעביר למליאת הכנסת החלטה כי ועדת הכספים תדון בסעיפים 19(2), 20, 21(א) – מדרגות מס רכישה – מתוך הצעת חוק ההסדרים לשנת 2008, נתקבלה.
דוד טל: פניית יושב-ראש ועדת החוקה, חוק ומשפט בדבר טענה של חריגה מגדר נושא הצעות החוק הבאות הנדונות בוועדת החוקה, חוק ומשפט: הצעת חוק ייצוג הולם בקרב עובדי רשויות שהוקמו בחוק, התשס"ז-2007 (כ/140)- הצעת חברי הכנסת אחמד טיבי, אברהים צרצור, טלב אלסאנע ועבאס הצעת חוק החברות הממשלתיות (תיקון מס' 24)(ייצוג הולם בקרב עובדי חברות ממשלתיות), התשס"ז-2007 (כ/140) – הצעת חברי הכנסת ג'מאל זחאלקה, ואסל טאהא הצעת חוק החברות הממשלתיות (תיקון – ייצוג הולם לאוכלוסייה הערבית בקרב עובדי החברות הממשלתיות), התשס"ז-2007 (פ/1780/17) – הצעת חברי הכנסת נאדיה חילו, קולט אביטל, יואל חסון, אביגדור יצחקי, יורם מרציאנו וזהבה גלאון הצעת חוק להרחבת הייצוג ההולם של בני האוכלוסיה הערבית (תיקוני חקיקה), התשס"ז-2007 (מ/302)
דוד טל: הנושא הבא: פניית יושב-ראש ועדת החוקה, חוק ומשפט בדבר טענה של חריגה מגדר נושא- מה שאנחנו קוראים "נושא חדש" - הצעות החוק הבאות, הנדונות בוועדת החוקה, חוק ומשפט: הצעת חוק ייצוג הולם בקרב עובדי רשויות שהוקמו כחוק; הצעת חוק החברות הממשלתיות; הצעת חוק החברות הממשלתיות; הצעת חוק להרחבת הייצוג ההולם של בני האוכלוסייה הערבית.
דוד טל: חבר הכנסת, יושב-ראש הוועדה הנכבדת והמכובדת, מנחם בן-ששון, בבקשה.
מנחם בן-ששון: חברים, שלחתי אליכם מכתב ארוך ב-23 באוקטובר, ושם הבעתי בפניכם את המבוכה שלנו כוועדה.
מנחם בן-ששון: יצאנו לדרך לעשות ייצוג הולם לאוכלוסייה ערבית, בשני ראשים משותפים, בתוך תיאום: גם חברי הכנסת עם הצעות פרטיות שלהם, וגם הממשלה עם הצעה שלה.
מנחם בן-ששון: בדרך הסתבר שהחרדים נפלו במליאת הכנסת, והם לא יכלו לקבל ייצוג הולם בדרך הטבע, בדרך החוק.
מנחם בן-ששון: באו החרדים לוועדה ואמרו: אנחנו רוצים שתוסיפו ייצוג הולם גם לחרדים.
מנחם בן-ששון: אמרנו: זה אולי נושא חדש.
מנחם בן-ששון: הבאנו את זה לכאן לוועדה.
מנחם בן-ששון: אנחנו חשבנו שזה נושא חדש מאוד, משום שכאשר חוק מדבר על אוכלוסייה א', אין מקום שהוא יעסוק באוכלוסייה ב', וצריך לעשות כל דבר לגופו.
מנחם בן-ששון: היו"ר דוד טל: אדוני יכול להגדיר מה זה חרדי?
מנחם בן-ששון: השאלות היו שאלות גדולות, אני לא יודע.
מנחם בן-ששון: דוד רותם: אדוני היושב-ראש, אתה יכול להגדיר מה זה ערבי, דרוזי, צ'רקסי?
מנחם בן-ששון: היו"ר דוד טל: אני שואל את זה מפני שהשאלה הבאה תהיה מה זה עולה חדש.
מנחם בן-ששון: אדוני, אני שאלתי את השאלה הזאת.
מנחם בן-ששון: היו"ר דוד טל: ומה התשובה שקיבלת?
מנחם בן-ששון: ועדת הכנסת בעצם אז אמרה לי: אדוני, זה לא נושא חדש, תכניס אותו בבקשה יחד עם הנושא ההוא.
מנחם בן-ששון: אז כבר התעכבנו עם החוק כפי שהתעכבנו כי צריך היה להוסיף גם את החרדים.